text: Nyt udspil fra socialdemokraterne skal få flygtninge i job
  03 februar 2016 kl. 18.04
  Partiet præsenterede i dag en plan hvor målsætningen er at få alle flygtninge i arbejde fra dag  1. Inspirationen den kommer bl.a. fra Vejle Kommune.
  -Vi mener, at alle skal arbejde fra dag 1. Kommer man til Danmark, skal man tage et arbejde, hvis der er et at få. Hvis ikke skal man i stedet gøre nytte. Det kan være i nyttejob, løntilskud eller virksomhedspraktik. Sådan lyder det fra Socialdemokraternes formand Mette Frederiksen i et nyt udspil der i dag blev præsenteret .
  Udspillet indeholder ni konkrete tiltag, der skal føre til en bedre integration af de flygtninge, der kommer til landet.
  Socialdemokraterne er bl.a. blevet inspireret af Vejle Kommune, der har succes med at få flygtninge hurtigt i arbejde.
  Her bliver de sendt ud i virksomhederne allerede inden, de har lært at tale dansk.
  Udspillet blev præsenteret i Horsens, hvor Mette Frederiksen idag havde samlet partiets borgmestre og kommunale gruppeformænd.
  Se de ni punkter her.
  Den nære velfærd Opgør med minusvækst og omprioriteringsbidrag Oprettelse af flygtningelandsbyerGode boliger til alle Opførsel af flere almene boliger Bevarelse af planlovens mulighed for at bygge billige boliger Afskaffelse af kontanthjælpsloftet Regelforenkling og smidig boligadministrationStyrket integration Alle skal arbejde fra dag 1 Arbejde kommer først, sprog senere Flygtninge skal boligplaceres efter job og evner
  
  